คือมีเหมือนเป็นตุ่มๆเเข็งๆด้านในแคมเล็กอ่ะค่ะ เป็นตุ่มๆเหมือนผังผืดอ่ะค่ะ ลองกดๆบีบๆจะเจ็บๆแข็งๆค่ะ เป็นตุ่มผื่นแบบนี้จนถึงปากช่องคลอดค่ะ อันตรายไหมค่ะ กลัวจะอันตรายค่ะ ไม่กล้าไปตรวยภายในค่ะ ไม่กล้าบอกใคร อายค่ะ
สวัสดีค่ะ ตุ่มบริเวณแคมอาจมีสาเหตุจาก1.รูขุมขนอักเสบและอุดตันบริเวณอวัยวะเพศ อาจเจ็บหรือมีหนองเล็กๆให้เห็นได้2.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ3.ตุ่มแพ้จากการสัมผัส อาจจะคันด้วยได้4.หูดเช่นหูดหงอนไก่ หูดข้าวสุก5.มีการอุดตันของต่อมตรงบริเวณอวัยวะเพศ ชื่อต่อมบาร์โทลินการให้ได้การวินิจฉัยที่แน่นอนจำเป็นต้องเห็นรอยโรคจริง หากตุ่มดังกล่าวมานี้ใหญ่ขึ้น เจ็บมากขึ้น หรือมีลักษณะบวมแดงเหมือนอักเสบ มีไข้สูง ควรไปพบสูตินรีแพทย์การดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจทำให้ติดเชื้อแบคทีเรียเพิ่มมาได้ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน